Маматалиев Марлен Абдырахманович

Маматалиев Марлен Абдырахманович – кыргызстандык саясатчы жана мамлекеттик ишмер, бизнесмен. 2018-жылдын 13-мартында «Республика-Ата Журт» партиясынан Кыргыз Республикасынын Жогорку Кеңешинин VII чакырылышынын депутаты болуп шайланга жана Жогорку Кеңештин Бюджет жана каржы комитетинин мүчөсү болгон. 2021-жылы «Ынтымак» саясий партиясынын тизмеси боюнча VII чакырылыштагы Кыргыз Республикасынын Жогорку Кеңешинин депутаты болуп шайланган жана фракциянын лидери болгон. 2025-жылы Биринчи Май районунун тизмеси боюнча VIII чакырылыштагы Кыргыз Республикасынын Жогорку Кеңешинин депутаты болуп кайрадан шайланган. 

2026-жылдын 12-февралында Кыргыз Республикасынын Жогорку Кеңешинин төрагасы болуп дайындалганКыргыз Республикасынын Жогорку Кеңеши. Депутат Марлен Маматалиев Кыргыз Республикасынын Жогорку Кеңешинин Төрагасы болуп шайландыКыргыз Республикасынын Жогорку Кеңеши. Төрага Марлен Маматалиев: «Болгон тажрыйбамды жана күчүмдү жумшап, эл үчүн, мамлекет үчүн иштейм».

 Өмүр баяны 
1981-жылы 24-мартта Бишкек шаарында туулган.

 Билими 
1998 – 2002-жж. – Исхак Раззаков атындагы Кыргыз мамлекеттик техникалык университетинин Маалыматтык технологиялар факультетинде «Автоматташтыруу жана башкаруу» адистиги боюнча - бакалавр даражасы;

2002 – 2003-жж. – Исхак Раззаков атындагы Кыргыз мамлекеттик техникалык университетинин Маалыматтык технологиялар факультетинде «Техникалык системалардагы автоматташтыруу жана башкаруу» адистиги боюнча – жогорку билим (магистратура);

2009 – 2010-жж. – Кыргыз экономикалык университетинде «Финансы жана кредит» адистиги боюнча – жогорку билим;

2011-ж.- Civil Service College Сингапур «Адам ресурстарын башкаруу»;

2019 – 2023-жж. – Исхак Раззаков атындагы Кыргыз мамлекеттик техникалык университетинде «Техникалык системалардагы автоматташтыруу жана башкаруу» – аспирантура, техникалык илимдердин кандидаты;

2024-ж. – Кыргыз экономикалык университетинде докторантура (PHD), «Экономика» багыты боюнча;

2024-ж – Жусуп Баласагын атындагы Кыргыз улуттук университетинде «Юриспруденция», жарандык-укуктук иш багыты боюнча – экинчи жогорку билим;

2024-ж. – РФ Президентине караштуу Россия эл чарбасы жана мамлекеттик кызмат академиясында (РАНХиГС) «Жетекчилер үчүн мамлекеттик башкаруунун чебери».

 Иш тажрыйбасы 
2003 – 2006-жж. – Кыргыз Республикасынын Социалдык фонду, Маалыматтык системалар башкармалыгынын башчысы, Башкармалыктын башчысынын орун басары-программалык камсыздоо бөлүмүнүн башчысы, Программалык камсыздоо бөлүмүнүн башкы адиси, Программалык камсыздоо бөлүмүнүн жетектөөчү адиси;

2006 – 2008-жж. – Кыргыз Республикасынын Финансы министрлиги, Маалыматтык камсыздоо бөлүмүнүн башчысы;
Май 2008 – декабрь 2008-ж – Кыргыз Республикасынын Финансы министрлиги, министрдин жардамчысы;

2007 – 2009-жж – Кыргыз Республикасынын Экономикалык өнүктүрүү жана соода министрлиги, Уюштуруу-кадрдык иштер жана финансылык камсыздоо башкы башкармалыгынын башчысы; Министрдин кеңешчиси; Министрдин жардамчысы;

2009 – 2010-жж. – Кыргыз Республикасынын Өкмөтүнүн Аппараты, КР Биринчи-вице-премьер-министринин кеңешчиси;

Август 2010 – ноябрь 2010-ж – «Ар-Намыс» саясий партиясы, Аппарат жетекчиси;

2010 – 2011-жж. – Кыргыз Республикасынын Жогорку Кеңеши, «Ар-Намыс» депутаттык фракциясынын бөлүм башчысы;

2011 – 2012-жж. – Экономикалык тескөө министрлиги, Статс-катчы, башкармалыктын башчысы;

2012-ж. – Кыргыз Республикасынын Өкмөтүнүн Аппараты, Реалдуу сектор бөлүмүнүн башчысы;

2013 – 2016-жж. – «СУ-12» ЖАК Башкармалыктын төрагасы;

2016 – 2018-жж. – «Аллор Строй Сервис» ЖАК Башкы директору, ТРЦ «Азия молл» соода борборунун Башкы директору;

2018 – 2021-жж. – Кыргыз Республикасынын Жогорку Кеңешинин VI чакырылыштагы депутаты, Жогорку Кеңештин Бюджет жана фискалдык саясат боюнча комитети;

2021-жылдан азыркы учурга чейин – Кыргыз Республикасынын Жогорку Кеңешинин VII чакырылыштагы депутатыКыргыз Республикасынын шайлоо жана референдум өткөрүү боюнча борбордук комиссиясы. Шайлоо ноябрь - 2021, «Ынтымак» фракциясынын лидери, Кыргыз Республикасынын Жогорку Кеңешинин Бюджет, экономикалык жана фискалдык саясат боюнча комитети;

2025-жылдын 30-ноябрында Кыргыз Республикасынын Жогорку Кеңешинин VIII чакырылышынын депутаты болуп шайланганКыргыз Республикасынын шайлоо жана референдум өткөрүү боюнча борбордук комиссиясы. КР ЖК мөөнөтүнөн мурда шайлоо ноябрь - 2025;

2026-жылдын 12-февралында Кыргыз Республикасынын Жогорку Кеңешинин VIII чакырылышынын Төрагасы болуп шайланганКабар. Марлен Маматалиев Жогорку Кеңештин төрагасы болду.

 Жеке жашоосу 
thumb|250px|Марлен Маматалиев самбо боюнча ийриминде
Атасы — Маматалиев Абдырахман Мадакимович. Баткен районунун акими, Кыргыз Республикасынын вице-премьер-министри болуп эмгектенген. Баткен окуяларына катышуучусуСпутник. Маматалиев Абдырахман Мадакимович — биография.
«Атам бүт өмүрүн мамлекетке кызмат кылууга арнаган. Ал тургай, ал өз өлкөсү үчүн жанын берүүгө даяр болгон учурлар да болгон, мисалы, Баткенге согушкерлер кирип келгенде. Ал жана жоокерлер согушкерлер жашынып калган Зардалы айылына барышкан. Ал ошол кезде Баткен районунун акими болчу. Айыл ушунчалык алыс, тоолордун арасында жайгашкандыктан, унаалар өтө алчу эмес, жолдор да жок болчу. Алар жөө басууга аргасыз болушкан. Белгилүү бир учурда аларды буктурмага алып, согушкерлер курчап алышкан. Бирок атам олку-солку болгон жок, ал же баары өлөрүн, же бир нерсе кылышы керектигин түшүнгөн. Ал алдыга чыгып, жоокерлерди коё берип, сүйлөшүү үчүн аны жалгыз калтырууну сунуштаган»Limon.kg. «Наше время пришло!»: молодой депутат ЖК Марлен Маматалиев о регионализме, бизнесе и будущем страныЭнеси — Айнагүл. Кесиби боюнча филолог жана көп жылдар бою мугалим болуп эмгектенген.

Жубайы — Мээрим. Кесиби боюнча юристLimon.kg. 19 фактов о самом молодом депутате Марлене Маматалиеве, чьи полезные законопроекты были приняты за короткий срок.

Беш баланын атасы (Арууке, Алия, Аиша, Каныкей, Амирхан).

Кыргыз, орус, англис, түрк тилдеринде сүйлөйтКто есть кто. Маматалиев Марлен Абдырахманович. Спорттун самбо түрү менен машыгат.

 Сыйлыктары 
 «Кыргыз Республикасынын Социалдык фондунун отличниги»;
 «КР финансы-экономикалык кызматынын отличниги»;
 «Соода-экономикалык иштин отличниги»;
 Кыргыз Республикасынын Премьер-министринин энчилүү сааты;
 Кыргыз Республикасынын Өкмөтүнүн Ардак грамотасы;
 Кыргыз Республикасынын Жогорку Кеңешинин Ардак грамотасы;
 Кыргыз Республикасынын Ардак грамотасы;
 Кыргыз Республикасынын санариптик өнүктүрүү министрлигинин Ардак грамотасы;
 Кыргыз Республикасынын Жаратылыш ресурстары, экология жана техникалык көзөмөл министрлигинин Ардак грамотасы;
 Кыргыз Республикасынын министрлер кабинетине караштуу Интеллектуалдык менчик жана инновациялар мамлекеттик агенттигинин Ардак грамотасы.
 «ЖККУ Парламенттик кызматташтыгын чыңдоо үчүн» медалы;
 Көз карандысыз Мамлекеттер Шериктештигине катышкан мамлекеттердин Парламенттер аралык Ассамблеясынын «КМШ ПАА 30 жыл» төш белгиси;
 «Кыргыз Республикасынын Конституциясына - 30 жыл» юбилейлик медалы;
 «Кыргыз Республикасынын Башкы прокуратурасынын «Мыйзамдуулукту чыңдоого кошкон салымы үчүн» медалы;
 Лейлек райондук мамлекеттик администрациясынын ыраазычылык каты;
 Кыргыз Республикасынын дүлөйлөр спорттук кыймылы Уюмунун Президентинин ыраазычылык каты;
 Бизнес ассоциациясынын ыраазычылык каты;
 Жалал-Абад облусунун Арстанбап айыл аймагынын ардактуу атуулу.
 Самбо боюнча спорт чеберине талапкер, Бишкек шаары боюнча Самбо федерациясынын президенти.

 Класстык чени 
«Мамлекеттик кызматтын 2-класстагы мамлекеттик кеңешчиси».

 Булактар 

 Тышкы шилтемелер 

 Instagram баракчасы
 Кыргыз Республикасынын Жогорку Кеңешинин Төрагасы
 Маматалиев Марлен Абдырахманович — биография

Категория:Жогорку Кеңештин төрагалары